ADHD einkennist af athyglisbresti og / eða ofvirkni / hvatvísi sem kemur fram í bernsku og helst oft fram á fullorðinsár . ADHD getur haft víðtæk áhrif á mörg svið í daglegu lífi , til dæmis sambönd , vinnu , skólagöngu , heimili og líkamlega - og andlega líðan . Það getur verið hálfur batinn að fá vandann greindan og fá skýringu á alls kyns erfiðleikum sem hafa verið til staðar lengi . Að gera fljótfærnisvillur / klaufavillur Eiga erfitt með að halda athygli og fara úr einu í annað án þess að klára það sem byrjað var á Heyra ekki það sem sagt er í samræðum Eiga erfitt með að fylgja fyrirmælum Eiga erfitt með að skipuleggja verkefni og athafnir Truflast auðveldlega af hljóðum í umhverfinu Vera gleyminn í daglegu lífi Að vera mikið á iði með fætur eða hendur Efitt með að sitja kyrr Eirðarleysi Erfitt með að vera hljóður þegar tómstundaiðju er sinnt Vera alltaf á ferðinni eða eins og þeytispjald Tala óhóflega mikið Grípa fram í með svari áður en lokið er við spurningu Erfitt með að bíða í röð Grípa fram í eða ryðjast inn í samræður eða athafnir annarra Við Kvíðameðferðarstöðina er boðið upp á greiningu við ADHD . Byrjað er á skimun þar sem lagðir eru fyrir spurningalistar , komið er í stutt viðtal og fengnar eru upplýsingar frá aðstandendum ( ef unnt er að koma því við ) . Farið er yfir niðurstöður skimunar og séð hvort að ástæða sé til að fara í frekara greiningarferli . Ef farið er út í fullt greiningarferli er farið yfir sögu einstaklingsins ( meðal annars þroskasögu , sjúkrasögu , skólagöngu , atvinnusögu , geðsögu og fleira ) , farið í gegnum geðgreiningarviðtal með helstu geðröskunum og ADHD greiningarviðtal . Niðurstöður eru síðan teknar saman og viðkomandi fær skýrslu með sér heim með ítarlegum niðurstöðum . Í lokinn er rætt um næstu skref út frá niðurstöðum greiningar . Hafi fólk áhuga á að kanna möguleika á lyfjameðferð í kjölfar greiningar , hvetjum við fólk til að vinna sem fyrst að því að komast að hjá geðlækni . Það getur tekið tíma og getur sá sem annast greininguna ekki alltaf orðið að liði . Ekki skal gengið að því sem vísu að geðlæknir telji að lyf ADHD eigi við , jafnvel þótt fólk greinist með vandann hjá sálfræðingi . Þá getur það einnig gerst að fólk nái ekki viðmiðum um athyglisbrest eða ofvirkni / hvatvísi í greiningu , þrátt fyrir að hafa ef til vill einhver einkenni og skimunarlistar jafnvel bent til vandans í upphafi . Erfiðleikarnir sem fólk finnur fyrir geta verið af öðrum toga . Ávallt er skoðað í greiningu hvort önnur vandamál séu til staðar sem ef til vill geta skýrt þau óþægindi sem fólk finnur fyrir . Stuðst er við leiðbeiningar Landlæknis við greiningarnar við KMS , en þær leiðbeiningar má finna á netinu . ADHD skimun kostar 26.250 krónur , en þar er skoðað hvort að tilefni þykir til að fara í fulla greiningu . Ef farið er áfram í fullt greiningarferli kostar það 95.250 og hægt er að dreifa greiðslunum ef óskað er eftir því . Panta má greiningu með því að senda tölvupóst á kms@kms.is , skilja eftir nafn og síma og óska eftir greiningu við athyglisbresti og / eða ofvirkni . Greiningarferlið hefst á stuttu viðtali þar sem skimunarlistar eru lagðir fyrir og upplýsingum er safnað . Vilji fólk hætta við bókað skimunarviðtal þarf að láta vita með sólarhrings fyrirvara ( með því að senda tölvupóst á ofangreint netfang eða hringja í 534-0110 ) , að öðrum kosti greiðir fólk hálft viðtalsgjaldið .